CELEX: 62009TN0423
Language: lt
Date: 2009-10-22 00:00:00
Title: Byla T-423/09: 2009 m. spalio 22 d. pareikštas ieškinys byloje Dashiqiao Sanqiang Refractory Materials prieš Tarybą

19.12.2009   
            
            
               LT
            
            
               Europos Sąjungos oficialusis leidinys
            
            
               C 312/38
            
         2009 m. spalio 22 d. pareikštas ieškinys byloje Dashiqiao Sanqiang Refractory Materials prieš Tarybą
   (Byla T-423/09)
   2009/C 312/62
   Proceso kalba: prancūzų
   
      Šalys
   
   
      Ieškovė: Dashiqiao Sanqiang Refractory Materials Co. Ltd (Dashiqiao City, Kinija), atstovaujama advokatų J.-F. Bellis ir R. Luff
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Panaikinti ieškovei pagal 2009 m. rugsėjo 7 d. Tarybos reglamentą (EB) Nr. 826/2009, iš dalies keičiantį Reglamentą (EB) Nr. 1659/2005, kuriuo tam tikroms importuojamoms Kinijos Liaudies Respublikos kilmės magnezijos plytoms nustatomas galutinis antidempingo muitas (OL L 240, p. 7), nustatytas antidempingo muitą tiek, kiek šiame reglamente nustatomas antidempingo muitas yra didesnis už tą, kuris būtų taikomas, jeigu būtų nustatytas remiantis pradiniame tyrime taikomu metodu, atsižvelgiant į tai, kad Kinijos eksporto PVM negrąžinimas pagal Pagrindinio reglamento 2 straipsnio 10 dalį.
            
         
               —
            
            
               Priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovė, Kinijoje įsteigta bendrovė, prašo panaikinti 2009 m. rugsėjo 7 d. Tarybos reglamentą (EB) Nr. 826/2009, iš dalies keičiantį Reglamentą (EB) Nr. 1659/2005, kuriuo tam tikroms importuojamoms Kinijos Liaudies Respublikos kilmės magnezijos plytoms nustatomas galutinis antidempingo muitas (1), tiek, kiek šiame reglamente nustatomas antidempingo muitas yra didesnis už tą, kuris būtų taikomas, jeigu būtų nustatytas remiantis pradiniame tyrime taikomu metodu tam, kad būtų atsižvelgiama į negrąžinamą Kinijos eksporto PVM pagal 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (2) (Pagrindinis reglamentas) 2 straipsnio 10 dalį.
   Ieškovė savo ieškinį grindžia dviem pagrindais.
   Pirma, ieškovė mano, kad atlikdama peržiūrą, dėl kurios buvo priimtas ginčijamas sprendimas, Komisijos naudojo eksporto PVM negrąžinimo klausimo nagrinėjimo metodą, kuris pažeidžia teisingo eksporto kainos ir normaliosios vertės palyginimo principą pagal Pagrindinio reglamento 2 straipsnio 10 dalį. Iš tiesų, užuot iš eksporto kainos atskaičiusi negrąžintiną eksporto PVM sumą, kaip ji tai darė per pradinį tyrimą, Komisija, remdamasi neteisingu Pagrindinio reglamento 2 straipsnio 10 dalies b punkto aiškinimu, palygino eksporto kainą su nominaliąja verte, kurią sudaro ir PVM.
   Antra, ieškovė nurodo, kad reglamentas pažeidžia ir Pagrindinio reglamento 11 straipsnio 9 dalį, nes metodas, taikytas tam, kad lyginant eksporto kainą ir nominaliąją vertę būtų atsižvelgiama į negrąžinamą PVM, be jokio tinkamo pateisinimo labai skiriasi nuo taikyto per pradinį tyrimą
   
      (1)  OL L 240, p. 7.
   
      (2)  OL L 56, p. 1.